Diari Oficial de la Generalitat Valenciana


Sumari del DOGV 4201, del 01-03-2002 (2002/2008)

Informació pública d'Assemblea General ordinària.
-------------------------------------------------

### Dades del document

Número de DOGV
:   4201

Data del DOGV
:   01-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2008


Organisme emissor
:   Caixa Rural Els Sants de la Pedra d'Albalat dels Sorells, COOP Crèd. V.

Tipus de document
:   Anunci

Informació pública d'Assemblea General ordinària. [2002/Q2008]
  
En compliment de l'acord adoptat pel Consell Rector, de data 22 de febrer de 2002, i de conformitat amb el que s'ha establit legalment i estatutàriament, es convoca a tots els socis de l'entitat per a realitzar Assemblea General ordinària el proper divendres, 22 de març de 2002, a les 18.00 hores, en primera convocatòria, i a les 18.30 hores, en segona, a Albalat dels Sorells, a l'Espai Cultural, situat al carrer de les Escoles, número 5, per a tractar els punts del següent ordre del dia :
  
1. Informe de Presidència i Direcció General.
  
2. Examen de la gestió social. Aprovació, si és procedent, dels comptes anuals corresponents a l'exercici econòmic de 2001 (balanç, compte de pèrdues i guanys, memòria i informe de gestió i informe d'auditoria).
  
3. Proposta de distribució de resultats de l'exercici 2001 i aprovació, si és procedent.
  
4. Aprovació, si és procedent, de la liquidació del pressupost d'ingressos i de despeses del Fons de Formació i Promoció Cooperativa de l'exercici 2001 i Pla d'Inversions i Despeses d'aquest fons per a l'exercici d'enguany.
  
5. Nomenament d'Arthur Andersen y Cía, S. Com., com a auditor extern, per a la verificació dels comptes anuals de l'exercici d'enguany.
  
6. Constitució del Comité d'Auditoria Interna de l'entitat.
  
7. Autorització de l'Assemblea per a adequar tots els títols de les aportacions socials al mateix valor nominal.
  
8. Modificació dels Estatuts Socials d'aquesta Caixa Rural pel que fa als articles 1, 5, 12, 18, 34, 35 i 45, i inclusió d'un nou article, el número 63, sobre proposta de canvi de la raó social, ampliació de l'àmbit territorial de l'activitat cooperativitzada, relacions amb socis, límits aportacions obligatòries, quòrum minories i sotmetiment dels conflictes a arbitratges de dret.
  
9. Autorització expressa al Consell Rector perquè per si mateix puga completar, adequar, esmenar el text estatutari aprovat, en la mesura precisa per a poder complir les indicacions o esmenar les esmenes que puga formular a aquest text l'Institut Valencià de Finances i els registres públics competents per a l'autorització, qualificació i inscripció.
  
10. Aprovació de la creació de la Fundació Caixa Albalat de la Comunitat Valenciana, en la que aquesta Caixa Rural, tindrà la consideració de entitat fundadora, a tots els efectes.
  
11. Aprovar el compromís d'aquesta Caixa Rural d'una aportació inicial com a patrimoni fundacional per un import de 3.000 euros, amb càrrec a la Reserva de Formació i Promoció Cooperativa de 2002.
  
12. Aprovar els estatuts socials de la Fundació Caixa Albalat de la Comunitat Valenciana.
  
13. Autoritzar el Consell Rector perquè puga adoptar les decisions i acords oportuns per a aconseguir la inscripció de la Fundació Caixa Albalat de la Comunitat Valenciana al Registre de Fundacions de la Comunitat Valenciana, fins i tot amb les rectificacions que procedisquen per a dur a cap el fi proposat.
  
14. Aprovació dietes o compensació de despeses membres del Consell Rector.
  
15. Elecció per a la renovació estatutària de sis membres titulars i suplents del Consell Rector.
  
16. Autorització expressa al Consell Rector per a procedir a elevar a instrument públic els acords de l'Assemblea General que exigisquen aquesta formalitat o hagen d'inscriure's als registres públics així com per a executar aquests acords, i se'l faculta per a la interpretació, aplicació i desenvolupament que precisen, fins i tot l'esmena d'aquests, així com per al compliment de tots els requisits que puguen resultar legalment exigibles per a la seua eficàcia.
  
17. Suggeriments i preguntes.
  
18. Decisió sobre l'aprovació de l'acta. Designació de dos socis a aquest efecte.
  
Albalat dels Sorells, 23 de febrer de 2002.- El president del Consell Rector: Vicente Oliver Cariñena.
  
Nota
  
D'acord amb a el que s'estableix en el Decret Legislatiu 1/1998, de 23 de juny, pel qual s'aprova el Text Refós de la Llei de Cooperatives de la Comunitat Valenciana, en els articles 21.2.b i 30.5, els comptes anuals, l'informe de gestió, el d'auditoria i la resat de documents sobre els que ha de decidir l'Assemblea, inclòs el nou text dels preceptes estatutaris que se sotmeten a aprovació de l'Assemblea pel Consell Rector, així com l'informe justificatiu de la modificació estatutària, es troben a disposició dels socis al domicili social, on es podran consultar de 10.00 a 13.00 hores, els dies laborables, des de la publicació de la convocatòria de l'Assemblea General fins a la realització. Els socis que ho sol·liciten per escrit tindran dret a rebre gratuïtament una còpia d'aquests documents així com la memòria escrita de les activitats de la Caixa Rural amb antelació a la realització de l'Assemblea.